Respont a reas hag e lavaras: Non bet kaset nemet etrezek an deñved kollet eus ti Israel.    Met hi a zeuas, hag en em stouas dirazañ, o lavarout: Aotrou, sikour achanon!    Respont a reas: Neo ket mat kemer bara ar vugale, hag e deurel dar chas bihan.    Gwir eo Aotrou, emezi, met ar chas bihan a zebr ar bruzun a gouezh eus taol o mestroù.    Neuze Jezuz a lavaras dezhi: Gwreg, da feiz a zo bras. Ra vo graet dit evel ma choantaez. Hag en eur-se memes, he merch a voe  yachaet.    Jezuz, o vezañ aet achano, a zeuas tost da vor Galilea. O vezañ pignet war ur menez, ech azezas eno.    Neuze ul lod bras a dud a dostaas outañ, ha ganto re gamm, re dall, re vut, re vachagnet, ha kalz a re glañv, hag e lakajont anezho ouzh e dreid; eñ o yachaas,